દેશભરમાં દલિતો પર કથિત અત્યાચારોની વિરુદ્ધ કોંગ્રેસ પાર્ટી સમગ્ર દેશમાં ઉપવાસ રાખી રહી છે. કોંગ્રેસ અધ્યક્ષ રાહુલ ગાંધી રાજઘાટ પર ઉપવાસ પર બેઠા. પરંતુ આ દરમિયાન એક તસવીરો સોશિયલ મીડિયા પર વાયરલ થઈ. બીજેપી નેતા હરીશ ખુરાનાએ એક તસવીર પોસ્ટ કરી છે જેમાં કોંગ્રેસી નેતા અજય માકન, હારૂન યુસુફ, અરવિંદર સિંહ લવલી છોલે-ભટૂરે ખાઈ રહ્યા છે. ઉલ્લેખનીય છે કે, હરીશ ખુરાના દિલ્હીના પૂર્વ મુખ્યમંત્રી અને બીજેપી નેતા મદનલાલ ખુરાનાના દીકરા છે.